## dachser_inteligent_logistics

Tlačová správa V Bratislave, 27. 9. 2021

**Spoločnosť DACHSER Slovakia opäť potvrdzuje kvalitu svojich služieb**

**V júli tohto roku spoločnosť DACHSER Slovakia opäť získala certifikát ISO 9001:2015, ktorý zaručuje kvalitu jej služieb už viac ako dvadsať rokov.**

„*Je pre nás dôležité dodržiavať vysoký štandard kvality poskytovaných služieb pre našich zákazníkov, a zároveň zapájať a podporovať všetkých zamestnancov, aby prispievali k efektívnosti systému manažérstva kvality. Udržiavať tento systém a mať ho certifikovaný dokazuje nielen kvalitu našich služieb, ale aj neustálu prácu na zlepšovaní a zdokonaľovaní našich interných procesov. Najdôležitejší sú naši zákazníci, ktorí vedia, ako pracujeme, môžu sa na nás spoľahnúť a ich spokojnosť je pre nás kľúčová. Certifikát zaručuje, že všetky naše činnosti sú v súlade s regulačnými a právnymi požiadavkami a všetky naše procesy prebiehajú optimálne s ohľadom na dostupné zdroje*," vysvetľuje Daniela Sabolová, Quality Manager DACHSER Slovakia.

„*Zavedenie systému riadenia kvality, ktorého konečným cieľom je uspokojiť zákazníkov požadovanými výrobkami alebo službami a zároveň zabezpečiť ekonomickú prosperitu spoločnosti, je v dnešnej modernej dobe rozhodujúce pre dlhodobý úspech*," pokračuje Daniela Sabolová.

DACHSER Slovakia si počas uplynulých rokov vybudoval efektívny systém manažérstva kvality, ktorý je plne funkčný a to vďaka vrcholovému manažmentu spoločnosti, silnému tímu interných audítorov, pravidelnému auditovaniu interných procesov a v neposlednom rade pravidelnému školeniu a vzdelávaniu interných audítorov a zamestnancov.

„*Pracovať v oblasti manažmentu kvality môže byť výzvou. Na druhej strane je to oblasť, kde sa dá byť kreatívny, učiť sa novým veciam, pracovať nielen na zlepšovaní procesov, ale aj vlastných schopností a zručností. Dajú sa tu aplikovať nielen aspekty projektového manažmentu, ale aj podporovanie vnútornej kultúry organizácie a zamestnancov, presadzovanie procesného prístupu a manažmentu rizík a to je to, čo je na tejto práci pre mňa atraktívne a zaujímavé*,“ dodáva Daniela Sabolová.

Spoločnosť DACHSER Slovakia bola pôvodne certifikovaná podľa normy ISO 9002 pod názvom LINDBERGH a.s. pre oblasti činnosti: zasielateľstvo, cestná nákladná doprava, logistika, skladovanie, distribúcia, manipulácia s nákladom a colná deklarácia v apríli 2001. V roku 2003 bola spoločnosť re-certifikovaná podľa normy ISO 9001:2000. Následne bola spoločnosť už v rokoch 2006 až 2009 certifikovaná ako LINDBERGH & DACHSER a.s. a opätovne podľa normy ISO 9001:2008. Od roku 2010, keď sa spoločnosť premenovala na DACHSER Slovakia a.s., je pravidelne auditovaná a re-certifikovaná na tento systém.

**ISO 9000**

Normy ISO 9000 definujú systém riadenia kvality. Tieto normy vydáva Medzinárodná organizácia pre normalizáciu. Normy umožňujú organizáciám preukázať schopnosť vyrábať alebo distribuovať výrobky v súlade so všetkými potrebnými predpismi a potrebami zákazníkov.

Norma ISO 9001:2015 špecifikuje požiadavky na systém manažérstva kvality v organizácii, ktorý preukazuje jej schopnosť trvalo poskytovať výrobky a služby, ktoré spĺňajú požiadavky zákazníkov a príslušné zákonné a regulačné požiadavky. Zároveň sa snaží zvyšovať spokojnosť zákazníkov prostredníctvom procesov zlepšovania systému a zabezpečovania súladu s požiadavkami zákazníkov.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk